Beðið eftir læknir hjá heilsugæslu höfuðborgarsvæðisins . heilbrigðismál Ríkiskaup hyggst ganga til samninga um rekstur tveggja einkarekinna heilsugæslustöðvar á höfðuborgarsvæðinu . Önnur stöðin verður staðsett á Bíldshöfða í Reykjavík en hin í Urriðahvarfi í Kópavogi . Tilboð í þriðju stöðina , í Glæsibæ í Reykjavík var hafnað . Markmiðið með rekstri nýju stöðvanna er að mæta vanda heilsugæslunnar á höfuðborgarsvæðinu þar sem stór hluti íbúa er án heimilislæknis . „ Vonandi eru betri tímar framundan í heilsugæslumálum höfuborgarbúa þannig að fólk geti valið og setji með því aðhald á þá sem veiti þjónustuna . , “ segir Gunnlaugur Sigurjónsson , stjórnarformaður Heilsugæslunnar Höfða sem hyggst reka heilsugæslustöðina við Bíldshöfða . Útboðið kemur í kjölfar breytinga á greiðslukerfi ríkisins til heilsugæslustöðva sem taka á gildi um næstu áramót . Með breytingunum á fjármögnun heilsugæslustöðvanna að fylgja sjúklingum eftir líklegri þörf fyrir þjónustu . Þannig fái stöðvar með eldri þjónustuhóp eða hærra hlutfall öryrkja hærri greiðslur en aðrar . Ríkiskaup auglýstu eftir tilboðum í rekstur þriggja heilsugæslustöðva á höfuðborgarsvæðinu en aðeins barst eitt tilboða í hverja stöð . Teitur Guðmundsson , læknir og framkvæmdastjóri Heilsuverndar , sem var í forsvari fyrir hópana sem buðu í heilsugæslustöð í Kópavogi og Glæsibæ segir ástæðuna vera hve lágt fé fylgi með hverjum sjúklingi . „ Við erum þeirrar skoðunar að þessi greiðsla sé of lág og ég held að það séu allir sammála því . Það skýrir lítinn áhuga heimilislækna á að taka þátt í útboðinu “ segir hann .